Juno (film)

Juno er en amerikansk dramakomedie fra 2007 regissert av Jason Reitman og skrevet av Diablo Cody. Elliot Page har hovedrollen i dramakomedien som en rappkjeftet tenåring som konfronteres med en uventet graviditet. Michael Cera, Jennifer Garner og Jason Bateman spiller også i filmen.
Filmen fikk i stor grad positive anmeldelser, og havnet på mange filmkritikeres «topp 10»-lister for 2007. Filmen ble også nominert til fire Oscar, bl.a. Oscar for beste film. Mens filmen fortsatt spilte på et mindre tall kinoer, klarte den å tjene inn sitt budsjett på $6,5 millioner innen 20 dager. Bare i Nord-Amerika har filmen tjent inn mer enn 18 ganger budsjettet sitt.


== Sammendrag ==
16 år gamle Juno MacGuff (spilt av Elliot Page) fra Minnesota, oppdager at hun er gravid etter å ha ligget med sin gode venn Paulie Bleeker. Hun vurderer først å ta abort. Hun reiser til en klinikk, men en rekke faktorer fører imidlertid til at Juno snart forlater stedet. Hun bestemmer seg for å føde babyen, og deretter gi barnet opp for adopsjon i stedet. Ved hjelp av en venninne, Leah, leter Juno etter noen hun håper kan gi barnet hennes et passende hjem. Hun forteller sin far, Mac, og ste-moren, Bren, som gir henne deres fulle støtte. Sammen med Mac møter Juno ett par, Mark og Vanessa Loring, i deres hjem og hun samtykker til en adopsjon. Juno besøker Mark ett par ganger, og de deler smak når det gjelder punkrock og skrekkfilmer. Mark arbeider hjemmefra med å  komponere kommersielle sanger. Juno oppfordrer Vanessa til å snakke med babyen sin i livmoren hennes, og barnet begynner å sparke. Graviditeten skrider frem. 
Juno sliter med følelsene hun har for babyens far, Paulie, som åpenbart er forelsket i henne. Juno opprettholder en likegyldig holdning til ham. Men når hun får vite at Paulie har bedt en annen jente til en kommende skole-fest, konfronterer hun ham i sinne. Paulie minner Juno om at det er på hennes anmodning at de ikke er kjærester, og forteller henne at hun knuste hjertet hans. Kort tid før babyen skal komme, besøker Juno igjen Mark. Han forteller at han planlegger å forlate Vanessa, for å finne ut av livet hans. Juno blir forferdet over denne informasjonen, og Mark avslører også at han begynner å utvikle romantiske følelser for Juno. Mark forteller Vanessa at han ikke føler seg klar til å bli far, og at det fremdeles er andre ting han ønsker å gjøre i livet først. 
Juno ser at Loring-ekteskapet holder på å falle fra hverandre. Hun kjører deretter sin vei, og bryter sammen i tårer i en veikant. Etter en diskusjon med faren sin, innrømmer Juno at hun elsker Paulie. Juno forteller også til Paulie at hun elsker ham, og Paulie gjør det klart at følelsene hennes er gjengjeldt. Kort tid senere blir Juno hastet til sykehuset, og hun føder en gutt. Juno foreller ikke Paulie om fødselen, på grunn av deres tidligere historie sammen. Men Paulie oppdager dette, skynder seg til sykehuset, og finner ut at Juno nettopp har født sønnen deres. Vanessa kommer til sykehuset hvor hun med glede tar imot den nyfødte gutten som adoptiv-mor. Hun planlegger å ta seg av babyen på egen hånd, uten ektemannen. Filmen avsluttes med at Juno og Paulie spiller gitar, og synger en sang sammen, påfulgt av et kyss.


== Medvirkende ==
Elliot Page i rollen som Juno MacGuff (kreditert som Ellen Page)
Michael Cera i rollen som Paulie Bleeker
Jennifer Garner i rollen som Vanessa Loring
Jason Bateman i rollen som Mark Loring
Allison Janney i rollen som Bren MacGuff
J.K. Simmons i rollen som Mac MacGuff
Olivia Thirlby i rollen som Leah


== Topp 10-lister ==
Filmen havnet på mange filmkritikeres «topp 10»-lister for 2007.


== Noter ==


== Referanser ==


== Eksterne lenker ==
(en) Offisielt nettsted 
(en) Juno (film) – galleri av bilder, video eller lyd på Commons 
(en) Juno på Internet Movie Database 
(no) Juno hos Filmfront 
(sv) Juno i Svensk Filmdatabas 
(da) Juno i Danmark Nationale Filminstitut 
(fr) Juno på Allociné 
(nl) Juno på MovieMeter 
(en) Juno på AllMovie 
(en) Juno på Turner Classic Movies 
(en) Juno på Rotten Tomatoes 
(en) Juno på Metacritic 
Juno-sitater